Som politiker engasjerte han seg i spørsmål knyttet til innvandring og integrasjonsproblemer. Blant annet hevdet han at integreringen i Oslo var feilslått, og at man i Oslo begynte å få klasseskiller basert på etnisk opprinnelse. Keshvari gikk også hardt ut mot kjønnslemlestelse, og kritiserte regjeringen Stoltenberg for å være handlingslammet overfor overgrep mot innvandrerjenter. Da han våren 2015 fremmet forslag om å stoppe alt mottak av asylsøkere, møtte han massiv kritikk, og det ble påpekt at det var et paradoks at Keshvari selv hadde kommet til Norge som flyktning.